Potok
Potok je mali, vodom siromašniji, vodotok, koji je obično širok od nekoliko desetaka centimetara do nekoliko metara. Tipski, dužina potoka nije veća od nekoliko kilometara, iako i u Bosni i Hercegovoni ima i dužih. Dubina potoka rijetko prelazi 1,5 metara, iako mali planinski bukovi i "kotlaci" mogu biti i dublji i učestali, zavisno od konfiguracije matične podloge vodotoka. Potoci se formiraju pri površinskom odlivu kišnih voda i sniježnice ili izviru na izlazu podzemnih voda na površinu. Manji potoci se obično ulijevaju u veće, u rijeke, jezera ili neposredno u mora. Prema trajnosti, potoci mogu biti stalni i povremeni (sezonski), a prema nadmorskoj visini i konfiguraciji okolnog terena: ravničarski, brdski i planinski. Prirodana potočna korita se pobično malo i rijetko mijenjaju, ali pod utjecajem određenih uzroka,kao što su poplava, erozija, vododerine, klizišta, potresi i sl. mogu značajno promijeniti položaj, smjer, oblik i veličinu. Sezonski ili intermitentni potoci mogu promijeniti korito, pa čak i smjer potoka gotovo svake godine (i po nekoliko puta). Promjene smjera potoka nastaju i zbog raznih antropogenih promjena (brane, navodnjavanje, vodozahvati i sl.)